Arkivsak-dok. 146 - 16 

Saksbehandler: Kristin Goa

Behandles av: Møtedato: 23.11.2016

Sandnes Eiendomsselskap KF

**Rådmannens budsjettforslag – konsekvens for SEKF**

**Bakgrunn for saken:**

Det vises til sak 114-16, forslag til driftsbudsjett for SEKF, samt sak 115-16 investeringsprosjekter initiert av SEKF for Økonomiplan 2017-2020. Sakene er oversendt rådmannen for innspill til rådmannens budsjettforslag samt til bystyret for i forbindelse med deres behandling av budsjett- og økonomiplan for 2017 – 2020.

Rådmannens la frem sitt budsjettforslag for økonomiplan 2017-2020 den 26.10.2016. Herværende sak omtaler de avvik som fremkommer i rådmannens budsjettforslag for de forhold som gjelder SEKF med utgangspunkt i styret sin behandling av sakene 114 – 16 samt 115 – 16.

**Saksopplysninger:**

Rådmannens budsjettforslag for SEKF presenterer avvik på to forhold.

* Internhusleie justeres ikke for prisvekst
* Enkelte investeringsprosjekt initiert av SEKF er ikke inntatt i rådmannens forslag til økonomiplan.

**Endringer i budsjett som følge av at internhusleie ikke justeres for prisvekst**

Selskapets driftsbudsjett er basert på internhusleie. I bsak 118/15 ble det vedtatt at internhusleien skal KPI justeres hvert år med utgangspunkt i totalprisindeksen fra SSB. I SEKF sitt budsjettforslag var det lagt til grunn en KPI justering på 4% basert på beregninger fra SSB. Når denne fra rådmannen foreslås redusert til 0% vil dette utgjøre kr 11 millioner i reduserte inntekter for SEKF i 2017.

Den direkte konsekvensen av dette er tilsvarende mindre midler til verdibevarende vedlikehold.

Rådmannen indikerer at annonsert tiltakspakke fra Stortinget, som pt ikke er vedtatt, vil komme SEKF til gode.

Det er signalisert at denne vil utgjøre kr 86 millioner for hele Sandnes Kommune. Forrige tiltakspakke var på kr 53,9 millioner, av dette fikk SEKF tildelt kr 30,6 millioner. Av dette gikk kr 20,5 millioner til drift/ vedlikehold og resten til investeringer. Dersom SEKF får samme andel av ny pakke vil det utgjøre ca. kr 49 millioner. Det antas at bystyret også her vil splitte midlene mellom drift/ vedlikehold og investering, den delen som fordeles til drift/ vedlikehold er sannsynligvis høyere enn reduksjonen i vedlikeholdsmidler som følge av at internhusleie ikke justeres for prisvekst i 2017. Tiltakspakken sitt formål vil som følge av bortfall av KPI justeringen for 2017 bli redusert tilsvarende bortfallet av tidligere vedtatt KPI - justering.

Driftsbudsjettet KPI justeres kun første år av de fire årene i budsjettperioden, dette er normal praksis. Daglig leder i SEKF forutsetter at 2017 er et unntaksår, og at internhusleie skal KPI justeres i 2018 med utgangspunkt i verdi per 01.01.15. Dette med bakgrunn i prinsipp om at internhusleie skal redusere vedlikeholdsetterslep på eksisterende bygningsmasse, og at ny bygningsmasse ikke skal ha vedlikeholdsetterslep. Dersom man ikke KPI justerer internhusleien vil man få en nedbygging også av ny bygningsmasse, noe som bryter med prinsippene for internhusleien, jf. bsak 118/15.

**Følgende investeringsprosjekter initiert av SEKF for Økonomiplan 2017-2020 er endret:**

*Oppvekst skole:*

Høyland ungdomsskole, tilpasning ny svømmehall på kr 90 millioner og tilsvarende spillemidler er ikke inntatt i rådmannens budsjettforslag.

*Kommunens fellesområde:*

Reetablering av ny barnehage innenfor planområdet, 6 avdelinger på kr 71 millioner er ikke inntatt i rådmannens budsjettforslag.

Sentrumsparkeringshus ble redusert til kr 62 millioner fra SEKF sitt budsjettforslag på kr 100.000

*Eiendom:*

Konsept og skisseprosjekt energi, miljø og klima i formålsbygg med årlig bevilgning på kr 900 000 er ikke inntatt i rådmannens budsjettforslag.

Fornybar energi løsning Høle skole på kr 7,8 millioner er ikke inntatt i rådmannens budsjettforslag.

Økonomiplanen behandles av formannskapet den 21.11.2016. Dette er innstillingen til bystyret den 12.12.2016.

**Forslag til vedtak:**

* Styret i SEKF tar redegjørelsen til etterretning.

Sandnes Eiendomsselskap KF, 16.11.2017

Torbjørn Sterri

Daglig leder